આ મામલે પોલિસ અધિકારી એમ કે મીણાએ કહ્યું કે ડ્યૂટીમાં અવરોધ ઉભા કરવાને કારણે રાહુલની ધરપકડ કરવામાં આવી હતી. સ્પેશિયલ પોલિસ કમિશ્નર મીણાએ કહ્યુ કે આ હોસ્પિટલ છે કોઇ ધરણા માટેનું સ્થળ નથી. તેમણે જાણકારી આપી કે ગ્રેવાલના પરિવારની પણ ધરપકડ કરવામાં આવી છે કારણકે અહીં વિરોધ પ્રદર્શન કરવા માટે તે લોકો નેતાઓનો સંપર્ક કરતા હતા. મીણાએ કહ્યું કે લોકતંત્રનો મતલબ એવો નથી કે બાધાઓ ઉત્પન્ન કરવામાં આવે. નેતાઓએ સમજવુ જોઇએ કે આ હોસ્પિટલ છે ન કે ધરણા સ્થળ. રાહુલની ધરપકડ અંગે મીણાએ કહ્યુ કે કોઇ પણ નેતાને હોસ્પિટલમાં જવાની પરવાનગી નથી. રાહુલની સાથે કોંગ્રેસના રણદીપ સુરજેવાલા અને કિરણ ચૌધરીની પણ ધરપકડ કરવામાં આવી હતી.